**KRITERIJI OCJENJIVANJA – FIZIKA, OSNOVNA ŠKOLA BELETINEC**

**Učiteljica: Gordana Ban**

|  |  |  |  |  |  |
| --- | --- | --- | --- | --- | --- |
| **ELEMENTI OCJENJIVANJA** | **Nedovoljan(1)** | **Dovoljan(2)** | **Dobar(3)** | **Vrlo dobar(4)** | **Odličan(5)** |
| **Znanje i vještine**U ovom elementu ocjenjuje se usmeno i pisano ispitivanje učenika:poznavanje, razumijevanje i povezivanje sadržaja, rješavanje postavljenihproblema, zaključivanje.Usmeno ispitivanje znanja može se provoditi na svakom nastavnom satu bez prethodne najave. Planira se 1-2 ispitivanja u školskoj godini.Kroz školsku godinu planiraju se 4 pisane provjere za koje je okvirni bodovni prag sljedeći: 0 % - 45% = nedovoljan 46% - 59% = dovoljan 60% -74% = dobar  75% - 89% = vrlo dobar 90% - 100% = odličanSvaka negativna ocjena iz pisane provjere mora se ispraviti (pisano ili usmeno) jer je u suprotnom konačna ocjena iz nastavnog predmeta negativna. | Učenik ne prepoznaje osnovne fizikalne pojmove, zakone i mjerne jedinice. Učenik niti uz pomoć nastavnika ne dolazi do odgovora | Učenik djelomično poznaje osnovne fizikalne pojmove, zakone i mjerne jedinice. Učenik redovito griješi, ali uz pomoć nastavnika dolazi do odgovora | Učenik poznaje sve fizikalne pojmove, zakone i mjerne jedinice. Sadržaje je usvojio u većoj mjeri bez pojedinosti, nema samostalne primjere, naučeno gradivo primjenjuje na jednostavne zadatke | Učenik razumije fizikalne pojave i zakone, pronalazi uzročno posljedičnu vezu uz pomoć nastavnika, navodi primjere iz svakodnevnog života, sadržaje primjenjuje na složenije zadatke uz pomoć nastavnika | Učenik u potpunosti razumije fizikalne pojave i zakone, samostalno nalazi uzročno posljedičnu vezu, navodi primjere iz svakodnevnog života, gradivo samostalno primjenjuje na složenije zadatke, učenik rješava nagradne zadatke |
| **Konceptualni i numerički zadatci**U ovom elementu ocjenjuje se: rješavanje računskih zadataka, izrada prezentacija, plakata te izrada domaćih zadaća.Učenici će na satovima pisati radne listiće (vrednovanje za učenje). Srednja vrijednost postotaka dva radna listića upisuje se u rubriku kao ocjena.Svaka nenapisana zadaća bilježit će se u e-dnevnik kao minus, a za svaki treći minus će se upisati negativna ocjena.Kod svih pisanih radove koji se ocijene potrebno je ostvariti 50 % od ukupnog broja bodova za pozitivnu ocjenu. Za ostale ocjene vrijede isti postoci kao i kod pisane provjere. | Učenik ne rješava ni najjednostavnije zadatke i ne piše domaće zadaće | Učenik zna riješiti samo najjednostavnije zadatke i površno rješava domaće zadaće | Učenik rješava sve jednostavne zadatke, uz naputak i shemu pristupa analizi složenijih zadataka, zadaće odrađuje redovito iako nepotpuno, grafički prikazi su nepotpuni | Učenik razumije i rješava većinu zadataka samostalno, za složenije zadatke ponekad treba pomoć nastavnika, rješava sve domaće zadaće, grafički prikazi su gotovo potpuno točni | Učenik razumije i samostalno sve zadatke bez ikakve pomoći, domaće zadaće su uredne i potpuno riješene, grafički prikazi su točno odrađeni, učenik rješava nagradne zadatke |
| **Istraživanje fizičkih pojava**U ovom elementu ocjenjuje se: postavljanje i izvođenje pokusa, obrada rezultata mjerenja, rukovanje instrumentima, diskusija o rezultatima, dolazak do zaključaka na temelju mjerenja, uočavanje i analiza pojava, praćenje nastave i sudjelovanje u diskusijama, projektni zadaci. | Učenik ne prati izvođenje pokusa i ne zapisuje opažanja, ne zna koristiti mjerne instrumente niti uz pomoć nastavnika, učenik ne dolazi ni do osnovnih zaključaka na temelju odrađenih mjerenja | Učenik prati izvođenje pokusa i zapisuje svoja opažanja, mjerne instrumente ne zna koristiti samostalno, učenik dolazi samo do osnovnih zaključaka na temelju opažanja i mjerenja | Učenik prati izvođenje pokusa i zapisuje svoja opažanja, mjerne instrumente koristi samostalno iako redovito pogrešno očitava vrijednosti, dolazi do osnovnih zaključaka, želja za suradnju u timu je prisutna | Učenik aktivno sudjeluje u izvođenju pokusa, samostalno koristi mjerne instrumente uz povremenu pomoć za točno očitavanje vrijednosti, zaključci su objašnjeni, ponekad treba pomoć nastavnika da dođe do složenijih zaključaka, aktivno sudjeluje u timskom radu | Učenik aktivno sudjeluje u izvođenju i diskusiji rezultata pokusa, samostalno i točno koristi mjerne instrumente, zaključci su detaljno obrazloženi, učenik samostalno dolazi do složenijih zaključaka, aktivno sudjeluje u timskom radu i pomaže drugima, učenik sam predlaže i izvodi pokuse |

**Zaključna ocjena -** ocjene iz svih elemenata vrednovanja su jednako važne kod zaključivanja ocjene.

Svaka brojčana ocjena dodatno je opisana i objašnjena u bilješkama.

U bilješkama se također nalaze opisne i brojčane ocjene (postoci riješenosti) dobivene na nastavnom satu metodama vrednovanja za učenje (radni listići, pitanja, izlazne ankete, rubrike za vrednovanje, liste procjene).

Učenik koji je na kraju školske godine ocijenjen ocjenom nedovoljan upućuje se na dopunsku nastavu, a ukoliko ni tada ne zadovolji, upućuje se na polaganje popravnog ispita u kolovozu tekuće školske godine. U tom slučaju učenik odgovara nastavno gradivo cijele školske godine.